مجمع لاتران الخامس (1512 - 1517) انعقد فى كاتدرائيه القديس يوحنا اللاترانى فى روما و منها اخد اسمه. انعقد بدعوه البابا يوليهس التانى بهدف مناقشة قضايا اداريه واصلاحيه فى حياه الاساقفه و الرهبان برغم معارضة عدد من الكرادله للدعوه لمجمع, بس البابا دعا ليه بدعم الامبراطور ماكسيميليان و الملك الفرنسى لويس التناشر. افتتح رسميا فى 3 مايو بحضور 15 كاردينال و بطريرك و 56 اسقف و رئيس رهبنه و عدد من سفرا الملوك و الامرا الاوروبيين. بعد وفاة يوليهس التانى تابع خلفه ليون العاشر المجمع و عقد الدوره الاخيره منه فى 16 مارس 1517, بعد سبع شهور من ختام المجمع اصدر مارتن لوثر القضايا الخمسه و تسعين اللى بدا معها الاصلاح البروتستانتى, صدرت عنه عد وثائق صادق عليها البابا ليون العاشر فى: الرقابه الماليه على الاموال الكنسيه و الرقابه عليها و طرق تاجيرها. خلود الروح ضد بيترو بومبونازى اللى انكرها فانوسم بالهرطقه. بيان فى حرية الكنيسه و كرامة الاساقفه. بيان فى ترخيص طباعه الكتب بموافقة الاسقف المحلى. بيان فى ادانة اجزاء من الاقطاعيات الفرنسيه اللى سعت لمنع البابويه من ممارسه سلطتها.